## Møtebok/protokoll for Askim menighetsråd

|  |  |
| --- | --- |
| **Møtedato:** | 10. september 2020 |
| **Møtetid:** | Kl 18.00 |
| **Møtested:** | Grøtvedt menighetssenter |

**Til stede fra menighetsrådet:** Espen Halvorsen, Eva Witzøe, Ann-Christin Wøien, Thor Hals, Erik Greibesland, Odd Kenneth Sydengen, Marit Fredheim, Markus Hågensen (1. vara), Arne Lein (2. vara), Magne Torbjørnsen (sokneprest), Gunnlaug Brenne (Indre Østfold Kirkelige Fellesråd)

**Forfall:** Ida Marie Nielsen

**Saksliste**

**MR-sak 36/2020 Godkjenning av innkalling og protokoll fra forrige møte.**

Innkalling og protokoll ble godkjent.

**MR-sak 37/2020 Møte med diakon samt leder for Kirkekroa**

*Saken gjelder:* Vi fortsetter vår samtalerunde med alle fagområdene i menigheten. Denne gangen får vi besøk av diakon samt leder for kirkekroa.

*Vedtak:*  MR tar gjennomgangen og samtalen til orientering. Det tas kontakt med kommuneoverlegen for i fellesskap å finne fram til rammer som gjør det mulig å åpne Kirkekroa igjen så snart som mulig.

**MR-sak 38/2020 Status rundt koronasituasjonen**

*Saken gjelder:* Etter en oppmykning før sommerferien, har vi vært gjennom en ny nedstengning. Hvordan påvirker dette nå semesteroppstarten for arbeidet vårt? Hvordan påvirker dette gudstjenestene våre og spesielt perioden med konfirmasjoner? Vedlagt finner du en orientering fra Magne rundt statusen på situasjonen i Indre Østfold kirkelige fellesråd og Askim menighet.

*Vedtak:* Informasjonen tas til etterretning.

**MR-sak 39/2020** **Bemanning team Askim menighet**

*Saken gjelder:* Dette gjelder spesielt ift trosopplæring og ungdomsarbeider. Teamet på trosopplæring er i endring i og med at medarbeidere bytter stillinger. Ungdomsarbeiderstillingen er utlyst eksternt og ny medarbeider er ansatt i midlertidig stilling.

*Vedtak:* MR tar informasjonen til etterretning. MR bør være med på å påvirke hvordan stillingsressurser kan brukes på best måte i Askim når noen hos oss slutter.

**MR-sak 40/2020** **Lokaliseringsspørsmålet nytt felles kontor for IØKF og henvendelse fra kirkevergen om mulig salg av Grøtvedt menighetssenter**

*Saken gjelder:* I møteinnkallingen var vedlagt et brev fra kirkevergen om et møte han hadde hatt med rådmann og assisterende rådmann før sommerferien. Bakgrunnen var behovet for å diskutere hvilke muligheter som finnes for å få til en samlokalisering av arbeidsplassene for ansatte i Indre Østfold kirkelige fellesråd og prestene. I møtet ble det reist spørsmål fra kirkevergen om det vil være mulig å tenke at midler som i dag går til å dekke leieutgifter, heller kan brukes til å betjene gjeld i forbindelse med en mulig utbygging av de selveide kontorene i Askim. Målet er å skaffe areal stort nok til at alle ansatte kan være samlet på samme sted. MR har mottatt en formell henvendelse fra kirkevergen på om det er aktuelt å vurdere et salg av Grøtvedt menighetssenter til fordel for nye tilsvarende lokaler i et byggeprosjekt ved kirken.

*Vedtak:* Det oppnevnes et hurtigarbeidende utvalg til å utrede henvendelsen fra kirkevergen. Forslag til sammensetning: Sogneprest, menighetsrådets leder, Gunnar Aandstad, Tor Arild Bergendahl, Einar Bjorvand.

MR ber om tett dialog underveis i arbeidet.

**MF-sak 41/2020 Videreføring av «benkeprosjektet» i kirken**

*Saken gjelder:* Vedtak fra forrige MR om å erstatte noen benker i kirken med stoler.

*Vedtak:* MR tar opp saken igjen etter at den har vært presentert på et menighetsmøte.

**MR-sak 42/2020 Ny gudstjenesteordning**

Med innkallingen fulgte mail fra prost Kåre Rune Hauge. Kirkerådet har vedtatt en ny grunnordning for gudstjenester i Den norske kirke. Magne Torbjørnsen orienterer om status hos oss. Det vil bli innstilt på at vi utsetter innføringen til pinsen 2021 slik det åpnes for.

*Vedtak:* Askim menighet sender søknad til biskopen om utsettelse av ny gudstjenesteordning til pinsen 2021.

**MR-sak 43/2020** **Tidspunkt og innhold for et menighetsmøte**

*Vedtak:* Menighetsmøtet avholdes søndag 25. oktober med følgende saksliste:

* Orientering om hvordan kirken driftes under koronaen
* Ny gudstjenesteordning
* Fjerning av benker i kirkerommet
* Orientering vedrørende lokalisering av nye kontorlokaler og mulig salg av Grøtvedt menighetssenter til fordel for nye lokaler ved kirken.

**MR-sak 44/2020 Orientering/oppfølging av saker**

* Nye datoer for inspirasjonssamlinger vil komme.
* Vi har fått melding om veldig slitte gulv i lokalene i barnehagen. Avtalen må sjekkes før eventuelle tiltak igangsettes..
* Ansatte i Askim menighet har hatt mulighet for å bruke lokalene på menighetssenteret til private arrangementer, f.eks. konfirmasjon. Det kom forslag om å gi alle kirkeansatte i Indre Østfold samme mulighet. Vi stiller oss positive til forslaget, men da må ordningen omfatte tilsvarende lokaler hos andre menigheter i kommunen.
* Det ble pekt på nødvendigheten av å gå opp grensegangen mellom kirke/menighet og fellesråd/kirkeverge.

**MR-sak 45/2020** **Saker fra FR-møtet 01.09.2020**

MR har ikke mottatt referat fra dette møtet. Det ble lovet at dette vil bli oversendt snarest. Vår representant i Fellesrådet, Thor Hals, orienterte om den økonomiske situasjonen. Han fortalte at alle prestestillinger er besatt. Foreløpig ligger vi an til ca. 2 mill. i mindreforbruk i år, men dette kan endre seg. Navnet på nytt menighetsblad blir «Kime». Det er enighet om å gjøre mer ut av minnelunden.

**MR-sak 46/2020** **Åpen post**

Her kan alle medlemmer komme med innspill til nye saker som en ønsker å ta opp.

Bare en kort introduksjon uten tid til debatt.

*Drøfting:* Det fremkom ingen saker under dette punktet..

|  |
| --- |
|  |
|  |

Møtet hevet klokka 21.30

Espen Halvorsen (sign.)

Leder i rådet

Marit Fredheim

sekretær i rådet